Ego Petrus comes Tornodorensis et Autissiodorensis, notum facio omnibus presentibus et futuris, quod antequam censiva Autissiodori institueretur, fabri, carpentarii, cementarii non debebant mihi equitationes nec exercitus nisi ad retrobannum solummodo et ad obsidionem; et tunc eis ad me venientibus faciebam de jure ferramenta mea deferri. Singulis vero diebus quibus in obsidione morabantur, unicuique debebam et donabam quatuor denarios. Hoc prohibeo litteris meis id ipsum confirmando datis anno verbi incarnati M° CC° mense septembri.